# OK Computer OKNOTOK 1997 2017

OK Computer OKNOTOK 1997 2017 és una reedició de l'àlbum OK Computer (1997), de la banda britànica Radiohead. Fou rellançat el 23 de juny de 2017 per XL Recordings després que aquest segell adquirís tot el catàleg de la banda que disposava EMI. L'àlbum està remasteritzat i inclou les cares-B que contenien els senzills de l'OK Computer, i tres cançons noves. L'edició especial inclou un llibre artístic, notes, i un casset amb demos i gravacions. A diferències dels rellançaments realitzats per Radiohead dins EMI, en aquesta ocasió va ser la pròpia banda qui va seleccionar el material inclòs.

## Producció

OK Computer és el tercer àlbum de Radiohead i fou publicat el juny de 1997 per EMI. Fou enregistrat entre 1996 i 1997 a St Catherine's Court, mansió història prop de Bath propietat de l'actriu Jane Seymour. Fou el primer treball de la banda produït per Nigel Godrich, i des de llavors ha produït tots els discs de Radiohead. Aquest treball va proporcionar l'èxit comercial a arreu del món gràcies als tres senzills «Paranoid Android», «Karma Police» i «No Surprises», i fou nominat i premiat a diversos guardons internacionals.
El contracte de sis àlbums amb la discogràfica EMI va finalitzar amb el llançament de Hail to the Thief (2003), i dels treballs posteriors se n'ha encarregat la mateixa banda del llançament digital, mentre que del llançament física ho han delegat a XL Recordings. Tanmateix, EMI va conservar el copyright del catàleg enregistrat per Radiohead. La discogràfica va aprofitar aquests drets per fer dos rellançaments en forma de doble LP de OK Computer a l'agost de 2008 i al març de 2009 com una edició de col·leccionista amb altres cares-B i actuacions en directe, però sense la intervenció de la banda. Al febrer de 2013, Warner Music Group va adquirir Parlophone, i com a resultat de l'acord amb Independent Music Companies Association, WMG va transferir el catàleg de Radiohead que disposaven a XL Recordings. Les dues edicions col·leccionistes van ser retirades dels serveis de streaming perquè no disposaven de l'aprovació de Radiohead, i el nou segell va editar el catàleg vell en format vinil en el maig de 2016.

## Contingut

El rellançament inclou una versió remasteritzada de l'àlbum original, vuit cançons cares-B i tres temes inèdits: «I Promise», «Man of War» i «Lift». L'edició especial inclou l'àlbum en vinil, un llibre artístic de tapa dura, un llibre amb les notes de Thom Yorke, una casset de demos i sessions d'enregistraments, alguns experiments d'àudio, dues cançons inèdites («Attention» i «Are You Someone?»), i versions primitives de «The National Anthem», «Motion Picture Soundtrack» i «Nude», publicades en àlbums posteriors.
La darrera cançó del casset, «OK Computer Program», conté una explosió misteriosa de dos minuts de grinyol, tons de computadora. Quan els tons es filtres a través un filtre passabaix i s'executen mitjançant una consola de videojocs ZX Spectrum, es carrega un programa curt. Aquest programa enumera els membres de la banda i la data 19 de desembre de 1996, i llavor permet jugar una estona. El programa també conté el missatge secret negre sobre negre "Congratulations....you've found the secret message syd lives hmmmm. We should get out more" (en català, "Enhorabona.... has trobat el missatge secret syd viu hmmmm. Hem de sortir més").

## Llista de cançons

Totes les cançons foren escrites i compostes per Thom Yorke, Jonny Greenwood, Phil Selway, Ed O'Brien i Colin Greenwood.

### Edició especial en casset OKNOTOK
## Posicions en llista

| Llista | Posició |
| Alemanya | 13 |
| Austràlia | 6 |
| Canadà | 10 |
| Espanya | 11 |
| Estats Units | 23 |
| Itàlia | 11 |
| Nova Zelanda | 7 |
| Regne Unit | 2 |

## Crèdits
### Radiohead

* Colin Greenwood – baix, sintetitzador baix, percussió
* Jonny Greenwood – guitarra, teclats, piano, mellotron, orgue, glockenspiel, arranjaments de corda
* Ed O'Brien – guitarra, efectes de so, percussió, veus addicionals
* Phil Selway – bateria, baix
* Thom Yorke – cantant, guitarra, piano, programació, il·lustracions

### Personal addicional

* Royal Philharmonic Orchestra – cordes a "Man of War"
* Chris Blair – masterització
* Stanley Donwood – il·lustracions
* Nigel Godrich – producció, enginyeria
* Nick Ingman – director d'orquestra
* Robert Ziegler – director d'orquestra a "Man of War"
* Sam Petts Davis, Fiona Cruickshank – enginyeria a "Man of War"
* Jim Warren – producció, enginyeria

## Referències

* ↑ Kemp, Mark. «Radiohead: OK Computer» (en anglès). Rolling Stone, 10-07-1997. Arxivat de l'original el 2011-01-17. [Consulta: 30 juliol 2017].
* ↑ Pareles, Jon. «With Radiohead, and Alone, the Sweet Malaise of Thom Yorke» (en anglès). The New York Times, 02-06-2006. [Consulta: 30 juliol 2017].
* ↑ Dombal, Ryan. «Radiohead's First Three Albums Reissued and Expanded» (en anglès). Pitchfork, 14-01-2009. [Consulta: 30 juliol 2017].
* ↑ Knopper, Steve. «Pink Floyd, Radiohead Catalogs Change Label Hands» (en anglès). Rolling Stone, 08-02-2013. [Consulta: 30 juliol 2017].
* ↑ Christman, Ed. «Radiohead's Early Catalog Moves From Warner Bros. to XL» (en anglès). Billboard, 04-04-2016. [Consulta: 30 juliol 2017].
* ↑ Spice, Anton. «Radiohead to reissue entire catalogue on vinyl» (en anglès). TheVinylFactory.com, 06-05-2016. [Consulta: 30 juliol 2017].
* ↑ Atkins, Jamie. «RADIOHEAD - OK COMPUTER – OKNOTOK 1997-2017» (en anglès). RecordCollectorMag.com. [Consulta: 3 agost 2017].
* ↑ Wales, Matt. «Radiohead's OK Computer Anniversary Edition Includes a Secret ZX Spectrum Program» (en anglès). Kotaku.co.uk, 13-07-2017. [Consulta: 3 agost 2017].
* ↑ «Radiohead — OK Computer OKNOTOK 1997 2017» (en alemany). OffizielleCharts.de. [Consulta: 19 agost 2017].
* 1 2 3 4 «Radiohead — OK Computer OKNOTOK 1997 2017» (en anglès). australian-charts.com. [Consulta: 19 agost 2017].
* ↑ «Radiohead — Billboard Canadian Albums» (en anglès). Billboard. Arxivat de l'original el 2013-04-17. [Consulta: 19 agost 2017].
* ↑ «Radiohead — Billboard 200» (en anglès). Billboard. Arxivat de l'original el 2013-05-02. [Consulta: 19 agost 2017].
* ↑ «Official Albums Chart Top 100» (en anglès). OfficialCharts.com. [Consulta: 19 agost 2017].

## Enllaços externs

* Web oficial de Radiohead (anglès)
* OK Computer OKNOTOK 1997 2017 a Discogs (anglès)